
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/64/2026 8726201510 08. 06. 2026 JUDr. František Krasňan ECLI:SK:OSPP:2026:8726201510.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti: A. B., nar. XX.XX.XXXX a C. B., nar. XX.XX.XXXX, obaja bytom ako matka, zast. opatrovníkom Úradom práce, sociálnych vecí a rodiny Poprad, so sídlom Hraničná 13, 058 01 Poprad, dieťa rodičov - matky: D. B., nar. XX.XX.XXXX, trvale bytom E. XXXX/XX, XXX XX B. a otca: F. B., nar. XX.XX.XXXX, trvale bytom E. XXXX/XX, XXX XX B., v konaní začatom na návrh otca o úpravu rodičovských práv a povinností k mal. deťom takto rozhodol: I. S c h v a ľ u j e rodičovskú dohodu v nasledovnom znení: Súd m e n í rozsudok Okresného súdu Poprad č. k. 10P/29/2021 - 93 zo dňa 28.06.2021 tak, že otec je oprávnený stretávať sa s mal. deťmi: A. B., nar. XX.XX.XXXX a C. B., nar. XX.XX.XXXX nasledovne: - Jeden víkend v kalendárnom mesiaci od soboty od 10.00 hod. do nedele do 18.00 hod. - Počas letných prázdnin každý kalendárny rok v čase od 01.07. od 19:00 hod. do 15.07. do 19:00 hod. - Otec si maloleté deti prevezme a odovzdá v mieste ich bydliska. - Matka je povinná umožniť otcovi telefonické hovory s mal. deťmi každý kalendárny týždeň v pondelok, v stredu a v piatok od 16.00 hod. do 17.00 hod. II. Žiaden z účastníkov
n e m á nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

